कैथल में पत्रकारों से बातचीत करते हुए ओपी चौटाला ने कहा कि वह जल्द ही दिल्ली जा रहे हैं। जहां विपक्ष के सभी नेताओं से मुलाकात की जाएगी। उनका पूरा प्रयास होगा कि सभी विपक्षी पार्टियों को साथ मिला कर तीसरे माेर्चे का गठन किया जाए।
 कैथल, जागरण संवाददाता। इनेलो सुप्रीमो पूर्व मुख्यमंत्री ओमप्रकाश चौटाला ने कहा कि वह अभी ऐलनाबाद चुनाव से फ्री हुए हैं। दीवाली मनाने के बाद अब फिर दिल्ली जा रहे हैं। विपक्ष के सभी नेताओं से मुलाकात की जाएगी। उनका पूरा प्रयास होगा कि सभी विपक्षी पार्टियों को साथ मिला कर तीसरे माेर्चे का गठन किया जाए। उन्होंने कहा कि कांग्रेस और भाजपा दोनों से लोग परेशान हैं। इनके विरुद्ध जब इतने लोग जुड़ेंगे और तीसरे मोर्चे का गठन होगा तो देश में परिवर्तन स्वाभाविक है। चौटाला शनिवार को कैथल में इनेलाे प्रदेश महासचिव अशोक जैन के प्रतिष्ठान पर पत्रकारों से बातचीत कर रहे थे।
 ओपी चौटाला ने कहा कि प्रदेश की सरकार हर मोर्चे पर फेल हुई है। ऐलनाबाद में इनेलो की जीत ने यह साबित कर दिया है कि अब लोग गठबंधन की इस सरकार से ऊब चुके हैं। देश में महंगाई, भ्रष्टाचार और अपराध चरम पर है। चौटाला ने कहा कि वर्ष 2005 में जब इनेलो सत्ता से गई थी तो सरकार के खजाने में दो हजार करोड़ रुपये छोड़ कर गई थी। आज प्रदेश पर ढाई हजार करोड़ रुपये का तो कर्ज ही है और सरकार इस कर्ज का ब्याज चुकाने के लिए भी कर्ज ले रही है।
 उन्होंने कहा कि प्रदेश में विकास के नाम पर एक ईंट नहीं लगाई गई। अस्पतालों में बैड और दवाई नहीं, स्कूलों में शिक्षक नहीं, किसानों के लिए डीएपी नहीं। फिर कर्ज किस बात के लिए लिया जा रहा है।
 ओमप्रकाश चौटाला ने कहा कि ऐलनाबाद चुनाव के बाद प्रदेश की गठबंधन सरकार में भगदड़ मच जाएगी। इसके बाद कई विधायक सरकार से टूट कर इनेलो के साथ आने वाले हैं। जिससे सरकार अल्पमत में आ जाएगी और प्रदेश में मध्यावधि चुनाव होंगे। प्रदेश में इनेलो की सरकार बनेगी। विधानसभा चुनाव के लिए जनता को तीन साल तक इंतजार करने की जरूरत नहीं है। पूर्व मुख्यमंत्री ने सरकार पर ऐलनाबाद चुनाव में वोट खरीदने का आरोप लगाया।
 चौटाला ने पेट्रोल और डीजल के दामों में कटौती पर कहा कि जनता की आवाज को सुनना ही पड़ा। सरकार ने देश की जनता के दबाव में दाम घटाए हैं, लेकिन अभी भी इससे माहौल बदलने वाला नहीं है।
 
कैथल में पत्रकारों से बातचीत करते हुए ओपी चौटाला ने कहा कि वह जल्द ही दिल्ली जा रहे हैं। जहां विपक्ष के सभी नेताओं से मुलाकात की जाएगी। उनका पूरा प्रयास होगा कि सभी विपक्षी पार्टियों को साथ मिला कर तीसरे माेर्चे का गठन किया जाए। कैथल, जागरण संवाददाता। इनेलो सुप्रीमो पूर्व मुख्यमंत्री ओमप्रकाश चौटाला ने कहा कि वह अभी ऐलनाबाद चुनाव से फ्री हुए हैं। दीवाली मनाने के बाद अब फिर दिल्ली जा रहे हैं। विपक्ष के सभी नेताओं से मुलाकात की जाएगी। उनका पूरा प्रयास होगा कि सभी विपक्षी पार्टियों को साथ मिला कर तीसरे माेर्चे का गठन किया जाए। उन्होंने कहा कि कांग्रेस और भाजपा दोनों से लोग परेशान हैं। इनके विरुद्ध जब इतने लोग जुड़ेंगे और तीसरे मोर्चे का गठन होगा तो देश में परिवर्तन स्वाभाविक है। चौटाला शनिवार को कैथल में इनेलाे प्रदेश महासचिव अशोक जैन के प्रतिष्ठान पर पत्रकारों से बातचीत कर रहे थे। ओपी चौटाला ने कहा कि प्रदेश की सरकार हर मोर्चे पर फेल हुई है। ऐलनाबाद में इनेलो की जीत ने यह साबित कर दिया है कि अब लोग गठबंधन की इस सरकार से ऊब चुके हैं। देश में महंगाई, भ्रष्टाचार और अपराध चरम पर है। चौटाला ने कहा कि वर्ष दो हज़ार पाँच में जब इनेलो सत्ता से गई थी तो सरकार के खजाने में दो हजार करोड़ रुपये छोड़ कर गई थी। आज प्रदेश पर ढाई हजार करोड़ रुपये का तो कर्ज ही है और सरकार इस कर्ज का ब्याज चुकाने के लिए भी कर्ज ले रही है। उन्होंने कहा कि प्रदेश में विकास के नाम पर एक ईंट नहीं लगाई गई। अस्पतालों में बैड और दवाई नहीं, स्कूलों में शिक्षक नहीं, किसानों के लिए डीएपी नहीं। फिर कर्ज किस बात के लिए लिया जा रहा है। ओमप्रकाश चौटाला ने कहा कि ऐलनाबाद चुनाव के बाद प्रदेश की गठबंधन सरकार में भगदड़ मच जाएगी। इसके बाद कई विधायक सरकार से टूट कर इनेलो के साथ आने वाले हैं। जिससे सरकार अल्पमत में आ जाएगी और प्रदेश में मध्यावधि चुनाव होंगे। प्रदेश में इनेलो की सरकार बनेगी। विधानसभा चुनाव के लिए जनता को तीन साल तक इंतजार करने की जरूरत नहीं है। पूर्व मुख्यमंत्री ने सरकार पर ऐलनाबाद चुनाव में वोट खरीदने का आरोप लगाया। चौटाला ने पेट्रोल और डीजल के दामों में कटौती पर कहा कि जनता की आवाज को सुनना ही पड़ा। सरकार ने देश की जनता के दबाव में दाम घटाए हैं, लेकिन अभी भी इससे माहौल बदलने वाला नहीं है।